**ΔΙΚΗΓΟΡΙΚΟΣ ΣΥΛΛΟΓΟΣ ΙΩΑΝΝΙΝΩΝ**

**ΨΗΦΙΣΜΑ**

**[της 27.03.2020]**

Το Διοικητικό Συμβούλιο του Δικηγορικού Συλλόγου Ιωαννίνων, συνεδρίασε εκτάκτως σήμερα την 27.03.2020 και περί ώρα 18:00 στα Ιωάννινα με ανταλλαγή μηνυμάτων ηλεκτρονικού ταχυδρομείου, μετά τις τελευταίες εξελίξεις σχετικά με το ζήτημα της επιδότησης των επιστημόνων, όπως αυτές διατυπώθηκαν στο από 27.03.2020 κοινό δελτίο τύπου των συναρμόδιων Υπουργών για τη στήριξη 166.000 επιστημόνων, από το οποίο «**ΔΥΣΤΥΧΩΣ**» επιβεβαιώθηκαν οι υποψίες για εξαίρεση των δικηγόρων από τα εξαγγελθέντα κυβερνητικά μέτρα χορήγησης αποζημίωσης ειδικού σκοπού 800 € σε όλους τους πληττόμενους κλάδους και αντ΄ αυτού αποφασίσθηκε η χορήγηση εκπαιδευτικού επιδόματος και επιταγής κατάρτισης (voucher) αξίας 600 ΕΥΡΩ για τηλεκατάρτιση των επιστημόνων, διατύπωσε και εξέδωσε το ακόλουθο ψήφισμα.

**ΚΑΤΑΓΓΕΛΛΟΥΜΕ** την τακτική που ακολουθεί η κυβέρνηση και τον **ΕΜΠΑΙΓΜΟ** που επιφύλαξε προς το Δικηγορικό Σώμα και μάλιστα κατά τρόπο άκομψο και προσβλητικό. Γνωρίζει η Κυβέρνηση και είναι **ΑΛΗΘΕΙΑ**, πολλές φορές έχει διατυπωθεί και ουδόλως αμφισβητείται, ότι ο Δικηγορικός κόσμος ανέκαθεν υπήρξε και εκ του θεσμικού του ρόλου συμπαραστάτης και αρωγός της Πολιτείας, της κοινωνίας και της Δημοκρατίας. Είναι επίσης **ΑΛΗΘΕΙΑ**, ότι η χώρα μας (όπως και πολλές άλλες χώρες παγκοσμίως) αντιμετωπίζει μία πρωτόγνωρη κατάσταση που οφείλεται στην πανδημία. Η υγειονομική κρίση αυτή, όπως τόνισε επανειλημμένα καιο πρωθυπουργός σε σχετικό διάγγελμά του, μας αφορά όλους και θα πρέπει να την αντιμετωπίσουμε **ΟΛΟΙ ΜΑΖΙ**. Τέλος, είναι **ΑΛΗΘΕΙΑ**, ότι στη σύγχρονη εποχή, όπου οι απαιτήσεις διαρκώς αυξάνονται, κάθε ευνομούμενη πολιτεία θα έπρεπε να μεριμνά και να επιδοτεί τους επιστήμονες για τη δια βίου κατάρτισή τους, ειδικά στη χρήση νέων τεχνολογιών.

**ΕΙΝΑΙ ΟΜΩΣ ΚΑΙ ΕΜΠΑΙΓΜΟΣ ΚΑΙ ΨΕΜΑ,** αυτό που επιχείρησε η κυβέρνηση. Αντί να εντάξει όλους τους πληττόμενους επιστήμονες και δη τους Δικηγόρους (οι οποίοι επλήγησαν πλέον όλων των άλλων κλάδων με την αναστολή λειτουργίας των Δικαστηρίων, Υποθ/είων, Υπηρεσιών και την αδυναμία διενέργειας και εκτέλεσης και των πιο απλών δικαστικών και εξώδικων ενεργειών) και να χορηγήσει την αποζημίωση ειδικού σκοπού, σύμφωνα και με τις πρωθυπουργικές εξαγγελίες, προσπαθεί η κυβέρνηση δια των συναρμοδίων Υπουργών (αλήθεια ο αρμόδιος Υπουργός Δικαιοσύνης που βρισκόταν όλον αυτό τον καιρό;;;) και μάλιστα με τον **πλέον άκομψο και προσβλητικό τρόπο**, που δεν συνάδει με την προσφορά του Δικηγορικού Κόσμου, να **«βαφτίσει»** την επιδότηση κατάρτισης ως προσπάθεια στήριξης των επιστημόνων λόγω της πανδημίας.

Πλην, όμως, η παλινωδία της κυβέρνησης είναι **ψευδής**, **ατυχής** και **παραπλανητική**, διότι άλλος είναι ο επιδιωκόμενος σκοπός της κατάρτισης και άλλος ο σκοπός της παροχής αποζημίωσης, προκειμένου να αμβλυνθούν οι βραχυπρόθεσμες έκτακτες συνέπειες της κρίσης και οι αδήριτες οικονομικές ανάγκες που έχει επιβάλλει η ζοφερή πραγματικότητα, την οποία βιώνουμε όλοι, με την αναστολή λειτουργίας κάθε πτυχής της οικονομικής ζωής. **Η αντιμετώπιση των βραχυπρόθεσμων δυσμενών οικονομικών συνεπειών που προξενεί η πανδημία, απαιτεί ΑΜΕΣΑ τη χορήγηση της εξαγγελθείσας, δια στόματος του κ. Πρωθυπουργού, αποζημίωσης ειδικού σκοπούτων 800 €!!!. ΑΥΤΟ ΑΦΟΡΑ ΤΟ ΣΗΜΕΡΑ, ΩΣΤΕ ΟΙ ΕΠΙΣΤΗΜΟΝΕΣ ΚΑΙ ΚΥΡΙΩΣ ΟΙ ΔΙΚΗΓΟΡΟΙ ΝΑ ΜΠΟΡΕΣΟΥΝ ΝΑ ΕΠΙΒΙΩΣΟΥΝ!!!**. Η επιδότηση της κατάρτισης των επιστημόνων, **ΑΦΟΡΑ ΤΟ ΑΥΡΙΟ** (ώστε όπως λέει και η Κυβέρνηση «να μετατρέψουμε την *κρίσησε ευκαιρία!!!!»)*, είναι καλοπροαίρετη και αναγκαία, αλλά δεν μπορεί να λειτουργεί ως αντίδωρο της στέρησης χορήγησης της αποζημίωσης ειδικού σκοπού. **ΓΙΑΤΙ ΕΑΝ ΔΕΝ ΜΠΟΡΕΣΟΥΝ ΝΑ ΕΠΙΒΙΩΣΟΥΝ ΟΙ ΔΙΚΗΓΟΡΟΙ ΚΑΙ ΟΙ ΑΛΛΟΙ ΕΠΙΣΤΗΜΟΝΕΣ ΣΗΜΕΡΑ, ΔΕΝ ΘΑ ΥΠΑΡΧΕΙ ΚΑΛΥΤΕΡΟ ΑΥΡΙΟ!!!!**

Επίσης, **απαξιωτική**, **προσβλητική** και **άκρως εμπαικτική** είναι η στάση της κυβέρνησης ως προς το Δικηγορικό Κόσμο και μάλιστα σε **έκτακτες συνθήκες, οι οποίες απαιτούν ενότητα απ΄ όλους, αλλά ΚΑΙ ΕΝΙΑΙΑ ΑΝΤΙΜΕΤΩΠΙΣΗΤΩΝ ΠΛΗΤΤΟΜΕΝΩΝ**. Διότι, χωρίς κανέναν τουλάχιστον εμφανή δικαιολογητικό σκοπό, **διαχωρίζει τους επιστήμονες από τους λοιπούς ελεύθερους επαγγελματίες, αυτοαπασχολούμενους και επιτηδευματίες που έχουν πληγεί από την πανδημία**. Και παρά το γεγονός ότι δέχεται, ότι οι Δικηγόροι ως επιστήμονες έχουν πληγεί από την πανδημία, **ΑΝΑΙΤΙΑ τους εξαιρεί από τη χορήγηση της αποζημίωσης ειδικού σκοπού. Η δυσμενής αυτή και άνιση μεταχείριση**, καταδεικνύει και τον εμπαιγμό που έχει υποστεί μέσα στα τελευταία μνημονιακά χρόνια ο Δικηγορικός Κόσμος. Στις υποχρεώσεις (ΦΠΑ, ασφαλιστικές εισφορές,κ.λ.π.) να αντιμετωπίζονται οι Δικηγόροι ως επιτηδευματίες και να έχουν υποστεί κάθε λογής φορολογική και άλλη επιβάρυνση (ώστε να εξασφαλίζονται χρήματα για τα κρατικά ταμεία για να διοχετεύονται κατά το δοκούν!!!!), **ΑΛΛΑ ΝΑ ΜΗΝ ΕΧΟΥΝ ΟΥΤΕ ΚΑΝ ΙΔΙΑ ΔΙΚΑΙΩΜΑΤΑ ΜΕ ΤΟΥΣ ΛΟΙΠΟΥΣ ΕΛΕΥΘΕΡΟΥΣ ΕΠΑΓΓΕΛΜΑΤΙΕΣ ΚΑΙ ΑΥΤΟΑΠΑΣΧΟΛΟΥΜΕΝΟΥΣ, ΑΛΛΑ ΠΟΛΥ ΛΙΓΟΤΕΡΑ!!!!!!!**.

Οι συνθήκες που αντιμετωπίζουμε όλοι, απαιτούν σοβαρότητα και ενότητα, πρωτίστως από την Κυβέρνηση. Δεν είναι της παρούσας να μεμψιμοιρούμε και να έρθουμε σε ευθεία αντιπαράθεση για όλα τα ζητήματα!!!. Θα έρθει εκείνη η ώρα που θα τεθούν όλα τα ζητήματα στην ατζέντα και ό,τι έπραξαν διαχρονικά όλες οι Κυβερνήσεις ενάντια στο Δικηγορικό Κόσμο θα το βρουν μπροστά τους.

Επειδή, όμως, από τη στάση της κυβέρνησης και από τους χειρισμούς της ως προς το ζήτημα της χορήγησης της αποζημίωσης ειδικού σκοπού στους Δικηγόρους, φαίνεται ξεκάθαρα ότι ο Δικηγορικός Κόσμος αντιμετωπίστηκε με τον χειρότερο και πλέον προσβλητικό τρόπο (***καμία δικαιολογία από την Κυβέρνησηδεν μπορεί να σταθεί υπό τις έκτακτες και πρωτόγνωρες συνθήκες***).

**Για τους λόγους αυτούς.**

**Απορρίπτουμε ως εμπαιγμό το επίδομα εκπαίδευσης –τηλεκατάρτισης των 600 ευρώ με την έννοια της χορήγησης αυτού εν είδει αντιδώρου για τη στέρηση χορήγησης της έκτακτης αποζημίωση ειδικού σκοπού των 800 €.**

**ΚΑΙ ΖΗΤΟΥΜΕ**

**Την άμεση ένταξη όλων ανεξαιρέτως των Δικηγόρων και των ασκούμενων Δικηγόρων στη διαδικασία στήριξης με το ποσό στων 800 ευρώ, για τους μήνες Μάρτιο & Απρίλιο και ομοίως με τα ίδια ποσά για όλους τους επόμενους μήνες υποχρεωτικής διακοπής της δραστηριότητας, σύμφωνα και με τις πρωθυπουργικές εξαγγελίες.**

Για τα λοιπά ζητήματα και μέτρα που οφείλει να λάβει η κυβέρνηση προς στήριξη του Δικηγορικού Κόσμου θα επανέλθουμε σύντομα!!!!

Το παρόν ψήφισμα να κοινοποιηθεί στο γραφείο του κ. Πρωθυπουργού.

Στον κ. Υπουργό Οικονομικών .

Στον κ. Υπουργό Εργασίας .

Στον κ. Υπουργό Ανάπτυξης.

Στον κ. Υπουργό Δικαιοσύνης.

Στους Βουλευτές του Νομού Ιωαννίνων.

 Η Πρόεδρος Η Γενική Γραμματέας

 ΜΑΡΙΑ ΚΥΡ. ΝΑΚΑ ΑΓΓΕΛΙΚΗ ΤΖΟΒΑΡΑ